Neoteric

Le Neotericoi (greco: νεωτερικοί "(poetas) plus nove" o "modernes"; latino: poetae novi "nove poetas") era un serie de poetas vanguardas grec e latin qui scribeva dum le periodo hellenic (323-31 AEC). Le poetas neoteric deliberatemente se disviava del eposes homeric classic. In vice de concentrar se al factos del deos ancian, illes propagava un nove stilo de poesia per contos de un scalia minus grande in themas e scenas. Le extension de tempore quando illes scribeva es a vices nominate le periodo neoteric.

Ben que le poemas del Neotericos pote semblar addressar cosas superficial, on los reguarda como obras subtil e complite.

 Neotericos grec 

Le neotericos grec le plus famose era la grecos alexandrian, Callimacho, le autor de multe epigrammas, e Theocrito, un poeta bucolic ex Sicilia.

 Neotericos latin (poetae novi) 

Influite per le neotericos grec, le neotericos latin o poetae novi (nove poetas, scribente in le prime seculo AEC) rejectava le traditional normas literari e social. Lor poesia es characterisate per constructiones stricte, un uso jocose de genre e de parolas, e allusiones complexe. Ex illes le plus famose era Catullo, cuje obras superviveva per un codice singul (que ha ora essite perdite). Su poesia exemplifica le elegante vocabularia, metro, e sono, que le neotericos cercava, balanciate per le elemento allusive equalemente importante de su stilo.

Le poetas latin, qui on normalemente classifica como neoretices, son Catullo e altere poetas como Helvio Cinna, Publio Valerio Cato, Marco Furio Bibaculo, Quinto Cornificio, etc. Alicun tractos del poesia neoteric etiam pote esser vidite in le obras de Virgilio, qui scribeva un generation post le poetae novi. Illes occasionalemente era le subjectos del disdigno de Romanos plus vetule e traditionalemente pensante, como Cicero.

Categoria:Litteratura grec
Categoria:Litteratura roman
Categoria:Poetas